stanford-oval/wikipedia huggingface dataset:
הסתדרות הרוקחים בישראל - ענף בתי מרקחת
מבנה ארגוני

העמותה מורכבת משלושה סניפים במעמד של עמותות אזוריות:
עמותת הרוקחים ירושלים כוללת חברים מאזור ירושלים רבתי עד בית שמש.
הסתדרות הרוקחים בישראל – סניף תל אביב כולל חברים מחדרה דרומה ועד אילת, לרבות בשרון, בשומרון, בגוש דן, בשפלה בדרום ובנגב.
הסתדרות הרוקחים בישראל – סניף חיפה והצפון כולל חברים מחדרה וצפונה כולל בחיפה רבתי, ברמת הגולן, בגליל ובעמקים.
המוסדות המרכזיים של העמותה מורכבים מחברים הנבחרים בבחירות דמוקרטיות. הגוף המרכזי הנבחר, המהווה את המרכז הארצי של העמותה, הוא "הוועדה המרכזית" הכוללת 16 חברים לפי מפתח יחסי של החברים בסניפים האזוריים. בראש העמותה עומד יושב ראש הנבחר אחת לשנתיים על ידי ועידה כללית של נציגי חברי העמותה. נכון ל-2009 מכהן כיו"ר העמותה הרוקח דוד פפו. הוועדה המרכזית בוחרת מקרבה ועדות משנה (ועדת כספים, ועדת אתיקה מקצועית, ועדה מדעית-מקצועית, ועדה לקשרי חו"ל, ועדת רפואה משלימה, ועדה לנושאים כלכליים-מסחריים, ועדת מחשוב וועדת נהלים) וכן נציב פניות הציבור, ואנשי קשר למוסדות אקדמאים – בית הספר לרוקחות באוניברסיטה העברית בירושלים ובאוניברסיטת בן-גוריון בבאר שבע. כמו כן ממנה הוועדה המרכזית מנכ"ל שכיר לצורך ניהולה השוטף של העמותה.
לצד העמותה פועלת "חברת הרוקחים לפעילות כלכלית בע"מ" המקיימת שותפות בחברת מחשוב המספקת שירותי תוכנה וחומרה לבתי המרקחת, רכישות מרוכזות של טובין ושירותים לכל בתי המרקחת ושיתופי פעולה עסקיים של הרוקחים הקהילתיים.
בשנים 2016-2009 כיהן תא"ל במיל' יוסי שניר כמנהל העמותה ובמקביל גם כמנכ"ל "חברת הרוקחים לפעילות כלכלית בע"מ". בשנת 2016 החליף אותו אל"ם אמיר ניצן.
מטרות ופעילויות

המטרות העיקריות של עמותת "הסתדרות הרוקחים" הן להציע הצעות לממשלה לשיפור או לשינוי דיני הרוקחות לטובת הרוקח ומקצוע הרוקחות ולמנוע חקיקה העלולה לפגוע ברוקחים וברוקחות; לשמור על זכויותיהם החוקיות של הרוקחים; לספק לרוקחים הגנה משפטית במקרים הנוגעים לכלל הרוקחים; לפעול לקידום המקצועי של הרוקחים ולקידום הרוקחות בישראל; ועוד.
אחת ממטרותיה המרכזיות של העמותה כיום היא ליזום ולהוביל שינויים מקצועיים, משפטיים, כלכליים ואחרים על מנת לסייע לרוקחים להתמודד עם השינויים במקצוע הרוקחות – מהתמקדות במוצר (בתרופה) להתמקדות בחולה. בד בבד עם השינוי במקצוע הרוקחות מתחולל בישראל שינוי מתמשך לרעה במעמדו הכלכלי של הרוקח הקהילתי הפרטי וזאת בשל מדיניות מכוונת של הממשלה הנתמכת לא אחת על ידי גורמים כלכליים אינטרסנטיים[דרוש מקור]. בשל כך "הסתדרות הרוקחים" נתונה מזה שנים בסדרה ארוכה של מאבקים מול גורמים ממשלתיים, קופות החולים ולעיתים גם חברות תרופות. תכליתם של המאבקים הללו הם בראש ובראשונה למנוע פגיעה מקצועית או כלכלית ברוקחים חברי העמותה ולשמור על זכויותיהם החוקיות ומעמדם המקצועי והכלכלי של הרוקחים[דרוש מקור].
"הסתדרות הרוקחים" מוציאה לאור רבעון מקצועי "הרבעון הישראלי לרוקחות" המופץ לכל הרוקחים בישראל במגזרים השונים (באקדמיה, בתעשייה, בבתי חולים ובקהילה). כמו כן הוועדה המדעית-מקצועית של הסתדרות הרוקחים מפרסמת לחברי העמותה באורח שוטף דפי מידע מדעיים ומקצועיים בתחום הרוקחות.
מעמד מקצועי וקשרים בינלאומיים

להסתדרות הרוקחים מעמד מקצועי מרכזי בישראל ומחוצה לה ונציגיה משולבים במועצת הבריאות בישראל (הגוף העליון המפקח על שירותי הבריאות הציבוריים בישראל) ובוועדות מקצועיות העוסקות בתחום בריאות הציבור בכלל ומקצוע הרוקחות בפרט. בתחילת שנות האלפיים כיהנו שני נציגים בכירים של "הסתדרות הרוקחים" בתפקידים בכירים ומרכזיים ב"פדרציה הבינלאומית של הרוקחים" (F.I.P - International Pharmaceutical Federation) המקושרת לארגון הבריאות העולמי: הווארד רייס כיהן בשתי קדנציות כסגן נשיא F.I.P  ואבי מושנזון כיהן כנשיא סקציית הרוקחות הקהילתית. בהתחשב במצבה המדיני של ישראל בעולם באותה עת, בחירת נציגי "הסתדרות הרוקחים" לתפקידים כה בכירים וחשובים הייתה בולטת.
מערכות היחסים בין הרוקחים לציבור הנזקק לשירותיהם, בין הרוקחים לגורמים אחרים העוסקים בבריאות הציבור (רופאים, אחיות וכיוצא בזה) ובין הרוקחים לקהילה ולחברה בישראל מושתתות על הקוד האתי לרוקחים שפרסמה הפדרציה הבינלאומית של הרוקחים והותאם למציאות בישראל על ידי הסתדרות הרוקחים בישראל וארגון רוקחות בישראל.
הערות שוליים

↑  דוד תדהר (עורך), "זאב אורבוך", באנציקלופדיה לחלוצי הישוב ובוניו, כרך א (1947), עמ' 136.
↑  בשביתה בבית המרקחת מלכין, דבר, 21 באוגוסט 1925
↑  שרות בתי המרקחת, דבר, 15 באוגוסט 1928
↑  עסקי בתי מרקחת בארץ, דבר, 27 במרץ 1929
↑  י. קרני-רוגינסקי, לשאלת תעריף קבוע בבתי מרקחת, דבר, 17 באפריל 1929
ו.י.א, לשאלת התעריף בבתי המרקחת, דבר, 22 באפריל 1929
↑  ארגון עובדי בתי המרקחת, דבר, 6 בפברואר 1935
↑  בהסתדרות הרוקחים, דבר, 30 באוקטובר 1938
↑  קוד אתי לרוקחים, באתר pharmacy.org.il, ‏נלקח ב-13 בנובמבר 2019
המרוץ לדראג של ספרד

| --- | --- |
 מבוסס על:  מרוץ הדראג של רופול
 סוגה:  תחרות ריאליטי
 מנחים:  סופרם דה לוקס 
 שופטים:  סופרם דה לוקס   אנה לוקינג  חאבייר אמברוסי   חאבייר קאלבו
 שחקנים:  Javier Calvo  Javier Ambrossi  Ana Locking 
 פרסים:  30,000 יורו   אספקה לשנה של איפור
 ארץ מקור:  ספרד 
 שפות:  ספרדית
 מספר עונות:  1
 מספר פרקים:  10 
 הפקה
 חברת הפקה:  Atresmedia Televisión   Buendía Estudios   World of Wonder (מפיקים אחראיים)
 טכניקת צילום:  מולטי-קאמרה
 אורך פרק:  60 דק'
 שידור
 רשת שידור:  ATRESplayer Premium (ספרד)   WOW Presents Plus (International)
 פורמט (תמונה):  HDTV 1080i
 תקופת שידור מקורית:  30 במאי 2021 – הווה
 קישורים חיצוניים
 https://www.atresplayer.com/programas/drag-race-espana/
 דף התוכנית ב-IMDb
 
מרוץ הדראג של ספרד (או מרוץ הדראג: ספרד, במקור Drag Race España) היא תוכנית מציאות סטרימינג באינטרנט, בהפקת "אסטרמדיה טלוויסיון", בשיתוף עם "בואנדיה אסטודיוס", וכמפיקה אחראית משמשת "World of Wonder". זוהי הגרסה הספרדית לזיכיון מרוץ הדראג ולתוכנית האמריקאית המקורית, המרוץ הדראג של רו פול. בתוכנית מתמודדות עשר מלכות דראג ספרדיות על התואר "כוכבת הדראג הראשונה של ספרד", על פרס של 30,000 יורו ועל פרס נוסף של אספקת מוצרי איפור לשנה. הסדרה משודרת באינטרנט בשירות "אטרספלייר פרמיום" (ATRESplayer Premium) בספרד ו-WOW Presents Plus בארצות נוספות.
הפרק הראשון הוקרן לראשונה ב-30 במאי 2021.
הפקה

הליהוק התקיים בתחילת 2021, והצילומים החלו בתחילת מרץ 2021.
בספרד, התוכנית מנוהלת על ידי "אטרספלייר פרמיום". בארצות הברית, בבריטניה ובאזורים בינלאומיים אחרים, הפרק הראשון שודר לראשונה ב-WOW Presents Plus, שירות הסטרימינג של חברת ההפקות של המרוץ הדראג של רו פול, World of Wonder, במקביל לשידורו בספרד.
המתמודדות

הגילים, השמות ומקומות המוצא שצוינו נכונים לזמן הצילומים.
| מתמודדת | גיל | עיר הולדתה | תוצאה |
| --- | --- | --- | --- |
| כרמן פָרָאלָה | 31 | סביליה | המנצחת |
| קִילֵר קְווין | 31 | מדריד | סגנית |
| סָאחִיטָרְיָה | 22 | ברצלונה | סגנית |
| פּוּפּי פּוֹיְסוֹן | 38 | מדריד | מקום 4, חביבת הקהל |
| דוֹבִימָה נוּרְמִי | 24 | ברצלונה | מקום 5 |
| הוּגָאסְיוֹ קְרוּחִייֶנְטֶה | 25 | ולנסיה | מקום 6 |
| אָרָנְצָ'ה קַסְטִילִיָה לָה מַנְצָ'ה | 23 | בדחוס | מקום 7 |
| אִינְטִי | 20 | לה פאס | מקום 8 (פרשה מהתחרות לפני הליפ סינק) |
| דְרָאג ווּלְקָנוֹ | 30 | לאס פלמאס | מקום 9 |
| דֶה מָקָרֵנָה | 29 | סן פרננדו | מקום 10 |
התקדמות המתמודדות

| מתחרה | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| כרמן פראלה | במקום גבוה | ניצחה | בטוחה | במקום נמוך | במקום גבוה | ניצחה | ניצחה | אורחת | המנצחת בעונה |
| קילר קווין | בטוחה | בטוחה | בטוחה | ניצחה | בתחתית | במקום גבוה | בתחתית | אורחת | סגנית |
| סאחיטריה | במקום גבוה | בטוחה | ניצחה | במקום גבוה | בטוחה | בתחתית | בתחתית | אורחת | סגנית |
| פּוּפּי פּוֹיְסוֹן | במקום נמוך | במקום גבוה | במקום גבוה | במקום גבוה | ניצחה | במקום נמוך | הודחה | חביבת הקהל | אורחת |
| דובימה נורמי | בתחתית | בטוחה | בתחתית | בטוחה | בטוחה | הודחה לאחר שסירבה לבצע ליפ סינק |  | אורחת | אורחת |
| הוגאסיו קרוחיינטה | ניצחה | בטוחה | בטוחה | בתחתית | הודחה |  |  | אורחת | אורחת |
| ארנצ'ה קסטיליה לה מנצ'ה | בטוחה | בתחתית | בטוחה | הודחה |  |  |  | אורחת | אורחת |
| אינטי | בטוחה | במקום נמוך | פרשה לפני הליפ סינק |  |  |  |  | אורחת | אורחת |
| דראג וולקנו | בטוחה | הודחה |  |  |  |  |  | אורחת | אורחת |
| לה מקארנה | הודחה |  |  |  |  |  |  | אורחת | אורחת |
זהב – המתמודדת ניצחה וזכתה במקום הראשון בעונה.
אפור כהה – המתמודדת זכתה במקום השני בעונה.
תכלת זוהר – המתמודדת זכתה בתואר "חביבת הקהל".
כחול – המתמודדת ניצחה באתגר השבועי.
טורקיז – המתמודדת קיבלה ביקורת חיובית והייתה בטוחה.
לבן – המתמודדת לא קיבלה כל ביקורת והייתה בטוחה.
צהוב בהיר – המתמודדת קיבלה ביקורת והייתה בטוחה.
ורוד – המתמודדת קיבלה ביקורת שלילית אך הייתה בטוחה.
אדום בהיר – המתמודדת הייתה בתחתית.
אדום – המתמודדת הודחה.
בורדו – המתמודדת פרשה מהתחרות.
תחרויות הליפ סינק

| פרק | מתמודדות | מתמודדות | מתמודדות | שיר | נפסלה |
| --- | --- | --- | --- | --- | --- |
| 1 | דובימה נורמי | נגד | דה מקרנה | "Sobreviviré" (מוניקה נראנחו) | דה מקרנה |
| 2 | ארנצ'ה קסטיליה לה מנצ'ה | נגד | דראג וולקנו | "Veneno pa tu piel" (לָה וֶנֶנוֹ) | דראג וולקנו |
| 3 | דובימה נורמי | דובימה נורמי | דובימה נורמי | "Mocatriz" (אוֹחֶטֶה קָאלוֹר) | אף אחת |
| 4 | ארנצ'ה קסטיליה לה מנצ'ה | נגד | הוגאסיו קרוחיינטה | "Pussy" (באד גיאל) | ארנצ'ה קסטיליה לה מנצ'ה |
| 5 | הוגאסיו קרוחיינטה | נגד | קילר קווין | "Espactecular"  (פאנגוריה) | הוגאסיו קרוחיינטה |
| 6 | דובימה נורמי | נגד | סאחיטריה | "Aute Cuture" (רוסאליה) | דובימה נורמי |
| 7 | קילר קווין נגד פופי פויסון נגד סאחיטריה | קילר קווין נגד פופי פויסון נגד סאחיטריה | קילר קווין נגד פופי פויסון נגד סאחיטריה | "Cuando tú vas" (צ'נואה) | פופי פויסון |
| 9 | כרמן פראלה נגד קילר קווין נגד סאחיטריה | כרמן פראלה נגד קילר קווין נגד סאחיטריה | כרמן פראלה נגד קילר קווין נגד סאחיטריה | "La gata bajo la lluvia" (רוסיו דורקל) | קילר קווין סאחיטריה |
תכלת – המועמדת נפסלה לאחר פעם אחת בתחתית.
ירוק – המועמדת נפסלה לאחר פעמיים בתחתית.
אדום – המועמדת נפסלה לאחר שלוש פעמים בתחתית.
צהוב – המועמדת נפסלה בליפ סינק הסופי לעונה.
מארחים ושופטים

ב-15 בפברואר 2021, אוּשר כי המארחת של התוכנית תהיה מלכת הדראג הספרדייה סופרם דה לוקס (ספ'). ב-1 במרץ הוכרז כי הרכב השופטים יכלול את מעצבת האופנה אנה לוקינג ואת חאבייר אמברוסי וחאבייר קאלבו, שחקני קולנוע וטלוויזיה, במאים וסופרים, שהם גם זוג בחייהם הפרטיים.
מארחים ושופטים > שופטים אורחים

רשומים בסדר כרונולוגי:
ג'ון קוֹרְטַחַרֵנָה, דוגמן ושחקן
פאקה לה פיראניה (ספ'), שואוגירל ושחקנית לשעבר
קרלוס אָרֶסֶס, שחקן וזמר
באד גיאל, זמרת וכותבת שירים
אלסקה, זמרת ספרדייה
סוסי קרמלו (ספ'), קומיקאית
אֶנװִי פֶּרוּ, מלכת דראג, זוכת העונה הראשונה של מרוץ הדראג של הולנד
מארחים ושופטים > אורחים מיוחדים

אורחים שהופיעו בפרקים אך לא שפטו על הבמה המרכזית.
פרק 4
סמנתה הדסון (ספ'), פרפורמית ופעילה חברתית
קיקה לוראסה (ספ'), דראג קווין
פרק 6
ברייס אפה (ספ'), שחקן
פרק 8
אלקסיס מטאו, מלכת דראג, מתחרה בעונה 3 של המרוץ לדראג של רו פול ובעונות 1 ו-5 של המרוץ לדראג: אולסטארס
פרק 9
ולנטינה, מלכת דראג, מתחרה בעונה 9 של המרוץ לדראג של רו פול ובעונה 4 של אולסטארס
כרמלו סגורה, כוריאוגרף
פרקי הסדרה

פרק זה לוקה בחסר. אנא תרמו לוויקיפדיה ו.
עונה 1
הערות שוליים

↑  "ATRESplayer PREMIUM adaptará para España el fenómeno global 'Drag Race', ganador de 19 premios Emmy" (בEuropean Spanish). Atresmedia. 16 בנובמבר 2020. נבדק ב-16 בנובמבר 2020. {{cite web}}:  (עזרה)
1 2 3  Ramos, Dino-Ray (16 בנובמבר 2020). "World Of Wonder To Launch 'Drag Race Spain'". Deadline Hollywood. נבדק ב-16 בנובמבר 2020. {{cite web}}:  (עזרה)
↑  Nolfi, Joey (16 בנובמבר 2020). "Drag Race Spain to grow RuPaul's global reign". Entertainment Weekly. נבדק ב-16 בנובמבר 2020. {{cite web}}:  (עזרה)
↑  "'Drag Race España': Fecha de estreno, sinopsis, reparto y todo lo que tienes que saber". El Español. 15 בפברואר 2021. נבדק ב-5 באפריל 2021. {{cite web}}:  (עזרה)
↑  "Drag Race España: la lista de las 10 'reinas' concursantes del estreno en Atresplayer Premium". eldiario.es (בEuropean Spanish). 26 באפריל 2021. נבדק ב-26 באפריל 2021. {{cite web}}:  (עזרה)
↑  "ATRESplayer PREMIUM estrena en exclusiva 'Drag Race España' el próximo 30 de mayo". premium.atresplayer.com (בEuropean Spanish). 5 במאי 2021. נבדק ב-5 במאי 2021. {{cite web}}:  (עזרה)
↑  "'Drag Race España' abre casting de concursantes para su primera edición en Atresplayer Premium" (בEuropean Spanish). eldiario.es. 30 בדצמבר 2020. נבדק ב-30 בדצמבר 2020. {{cite web}}:  (עזרה)
↑  "Una filtración de 'Drag Race España' desvela su primer juez invitado y la estética del plató" (בEuropean Spanish). eldiario.es. 3 במרץ 2021. נבדק ב-3 במרץ 2021. {{cite web}}:  (עזרה)
↑  @ (26 באפריל 2021). "¡Buenos días! ¿Listxs, racers? #DragRaceEs Demos la bienvenida a nuestras reinas" (Tweet) – via Twitter. {{cite web}}:  (עזרה)תחזוקה - ציטוט: numeric names: authors list (link) Missing or empty |user= (help); Missing or empty |number= (help)
↑  "Supremme de Luxe será la presentadora de 'RuPaul's Drag Race' en España" (בEuropean Spanish). Vogue Spain. 15 בפברואר 2021. נבדק ב-15 בפברואר 2021. {{cite web}}:  (עזרה)
↑  Avendaño, Tom C. (1 במרץ 2021). "Ana Locking, Javier Ambrossi y Javier Calvo serán el jurado de 'Drag Race España'". El País (בEuropean Spanish). נבדק ב-1 במרץ 2021. {{cite news}}:  (עזרה)
הר אלזוורת' (אנטארקטיקה)

ערך זה עוסק בהר בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  לינקולן אלזוורת' 
 גובה:  2,925 מ' 
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  85°45′S 161°00′W﻿ / ﻿85.75°S 161°W﻿ / -85.75; -161
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אלזוורת'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אלזוורת'
 
הר אלזוורת' (באנגלית: Mount Ellsworth) הוא הפסגה הגבוהה ביותר בהרי המלכה מוד, באזור חוף אמונדסן של שטח חסות רוס שבאנטארקטיקה.
גובהו של ההר 2,925 מטרים מעל פני הים.
ההר הוא מסיב מוארך, הממוקם בין קרחון אמונדסן וקרחון סטיגול.
היסטוריה > גילוי ההר

ההר התגלה על ידי אדמירל משנה ריצ'רד בירד, במהלך טיסתו אל הקוטב הדרומי שנערכה ב-28 - 29 בנובמבר 1929.
היסטוריה > מקור השם

בירד קרא להר על שמו של חוקר אנטארקטיקה האמריקאי לינקולן אלזוורת'.
לקריאה נוספת

• Alun Richardson, , P 124
הערות שוליים

↑  גאזט השמות האנטארקטיים הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
המסכה

ערך זה עוסק בחוברת קומיקס. אם התכוונתם למשמעות אחרת, ראו .
עטיפת הקומיקס של "המסכה"
המסכה הוא קומיקס שנכתב על ידי מייק רידצ'רדסון, רנדי סטרדלי ומארק באדג'ר שהופץ על ידי חברת Dark Horse Comics.
בעקבות הקומיקס יצא בשנת 1994 סרט קולנוע בכיכובו של ג'ים קארי המבוסס על הקומיקס. בשנת 2005 יצא סרט המשך בשם "המסכה חוזרת". בעקבות הצלחתו המסחררת של הסרט יצאה גם סדרה מצוירת.
עלילה

בכל הגרסאות, מתמקדת העלילה במסכה עתיקה שנותנת כוחות על-טבעיים לאדם החובש אותה. חבישת המסכה הופכת את הדמות שחובשת אותה לאדם ירוק, בן אלמוות ובלתי שפוי.
הקומיקס עוקב אחרי הדמויות החובשות את המסכה.
חוברות הקומיקס בסדרת המסכה

המסכה (The Mask)
המסכה חוזרת (The Mask Returns)
המסכה מכה שנית (The Mask Strikes Back)
הסרט

ב-29 ביולי 1994 יצאה בארצות הברית גרסת סרט לקומיקס בכיכובו של השחקן ג'ים קארי. הסרט בוים בידי הבמאי צ'אק ראסל, ולצד קארי שיחקו מספר שחקנים מפורסמים כדוגמת פיטר גרין וקמרון דיאז.
הסרט התבסס בעיקר על הרעיון של הקומיקס ופחות על הסצנות שבו. עלילת הסרט דמתה באופן כללי לעלילה של תחילת הסדרה, ומספר סצנות מהקומיקס הופיעו בה. הסרט זכה להצלחה מסחרית גדולה, והוא היה לאחד משלושת הסרטים שהיוו מקפצה לקריירה של קארי בשנת 1994, יחד עם אייס ונטורה: בלש פראי, וטיפשים בלי הפסקה.
אחד ההבדלים בין הסרט והקומיקס הוא השפעת המסכה, בקומיקס כל מי שחובש את המסכה הופך לאותו אדם ירוק ואילו בסרט האישיות המקורית של החובש משפיעה על האישיות של האדם חבוש המסכה.
השדה (כתב עת)

שער הגיליון הראשון, 1920
שער גיליון, 1929
השדה: ירחון שמושי ומדעי למשק החקלאי המעורב היה כתב עת בנושאי חקלאות, כלכלה, אחזקת משק בית והיבטים שונים בחיי היומיום של החקלאים היהודים בארץ ישראל, אליהם נלוו מעת לעת מאמרים על ענייני דיומא שהנחילו לקוראים תפיסת העולם ציונית.
בשנת 1917 נוסד על ידי "הפועל הצעיר" גלגולו הראשון של כתב העת, "גן ירק", בעריכת אליעזר יפה.
בשנת 1920 ייסדו אנשי מפלגת "הפועל הצעיר" ו"הסתדרות הפועלים החקלאיים" את כתב-העת "השדה", והוא ראה אור עד שנת 1999. משנות העשרים הוא הופץ למינויים ביישובים החקלאים ברחבי הארץ לסוגיהם: מושבות, מושבים וקיבוצים. עד ראשית שנות הארבעים, ערך אותו אליעזר יפה יחד עם עורכים נוספים, ובהם חוקר החקלאות ברוך צ'יזיק, האגרונום אוריה פלדמן ושמעון דוד יפה (אחיו של אליעזר). בשנת 1950 הצטרף למערכת העיתון יוסף מנחם מרגלית. ב-1958, עם פטירתו של ש"ד יפה, התמנה מרגלית לעורך הראשי, ונשא בתפקיד זה עד פרישתו לגמלאות ב-1996.
עד 1990 שימש העיתון ביטאונו של המרכז החקלאי.
הירחון מהווה כיום מקור היסטורי להבנת ההתפתחות הכלכלית-החקלאית במשק היהודי בתקופת המנדט ולאחר הקמת המדינה. יצחק הל-אור פרסם בכתב עת מאמרים רבים בתחום הנוי וגידול צמחים.
הערות שוליים

↑  אהרן יפה, ‏'"השדה" – צמיחתו של ירחון חקלאי', קשר 21, אביב 1997, 134-137.
ערך זה הוא קצרמרבנושא תולדות עם ישראל ובנושא כתבי עת. אתם מוזמנים לתרום לוויקיפדיה ו.
ואנג ליצ'ין

זהו שם סיני; שם המשפחה הוא .
וָאנְג לִיצִ'ין (בשפות סיניות: 王励勤; באנגלית: Wang Liqin;‏ ‏נולד ב־18 ביוני 1978) הוא טניסאי שולחן סיני, הוא אלוף אולימפי בעל ארבע מדליות מהן שתיים זהב ואלוף עולם בעל 18 מדליות, מהן 11 מדליות זהב. בשנים 2004–2006 דורג ראשון בעולם.
באולימפיאדת סידני (2000) זכה ואנג במדליית זהב בתחרות לזוגות גברים, באולימפיאדת אתונה (2004) זכה במדליית ארד בתחרות ליחידים ובאולימפיאדת בייג'ינג (2008) זכה בשתי מדליות, זהב וארד. מדליית זהב בתחרות הקבוצתית ובמדליית ארד בתחרות ליחידים.
ואנג זכה באליפויות העולם ב-2001 באוסקה שביפן ב-3 מדליות זהב, ב-2005 בשאנגחאי שבסין ב-3 מדליות מהן 2 זהב ביחידים ובזוגות מעורבים וב-2007 בזאגרב שבקרואטיה ב-3 מדליות מהן 2 זהב ביחידים ובזוגות מעורבים.
הר אלגון

| --- | --- |
הר אלגון והשבר הסורי-אפריקני
הר אלגון והשבר הסורי-אפריקני
 מידע כללי
 סוג הר:  הר געש כבוי
 גובה:  4,321 מטר
 מדינה:  אוגנדה אוגנדה קניה קניה
 מיקום:  גבול אוגנדה–קניה
 העפלה ראשונה:  1890
 קואורדינטות:  1°07′08″N 34°31′34″E﻿ / ﻿1.118888888°N 34.5260°E﻿ / 1.118888888; 34.5260
  (למפת קניה מוגדלת) ניירובי מומבסה הר קניה קיסומו ואג'יר גאריסה לודוואר סומליה אתיופיה דרום סודאן  אוגנדה טנזניה האוקיינוס ההודי אלגון(למפת קניה רגילה) ניירובי מומבסה הר קניה קיסומו ואג'יר גאריסה לודוואר סומליה אתיופיה דרום סודאן  אוגנדה טנזניה האוקיינוס ההודי אלגון(למפת אוגנדה רגילה) קמפלה גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט אלגון(למפת אוגנדה מוגדלת) קמפלה גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט אלגון
פסגת קויטובוס, קניה
הר אלגון (באנגלית: Mount Elgon) הוא הר געש כבוי בגבול אוגנדה וקניה, מצפון לקיסומו, ממערב לקיטלה וממזרח למבאלה.
ההר הוא הר הגעש הגדול והקדום ביותר באפריקה ומשתרע על שטח של 3,500 קמ"ר. הר הגעש מהווה חלק מהשבר הסורי-אפריקני והקלדרה שלו היא הקלדרה השלמה הגדולה ביותר בעולם.
גאולוגיה

אדמת ההר היא קרקע לטריטית והוא מתנקז למספר נהרות. הגדולים ביניהם הם נהר סואם הנשפך לאגם טורקנה ונהר נזויה הנשפך לאגם ויקטוריה. בצידו הדרומי של ההר קיימת רשת מערות אשר המוכרת ביותר ביניהן היא מערת קיטום שרוחבה 60 מטרים והיא חודרת 200 מטרים לעומק ההר.
להר חמש פסגות עיקריות:
ווגגאי (Wagagai) באוגנדה (4,321 מטרים).
סודק (Sudek) בקניה (4,302 מטרים).
קויטובוס (Koitobos), עמוד בזלת המגיע לגובה 4,222 מטרים בצד האוגנדי של ההר.
מוביי (Mubiyi) המתנשאת לגובה 4,211 מטרים.
מסבה (Masaba) המתנשאת לגובה 4,161 מטרים.
אטימולוגיה

ההר נקרא על שם שבט האלגיו (Elgeyo) שחי בעבר במערות הגדולות בצידו הדרומי.
שבט המסאי קרא להר "אל דויניו אילגון" ("Ol Doinyo Ilgoon") שפירושו הר השַד. מספר שבטים בצד האוגנדי מכנים את ההר על פי אחת מפסגותיו בשם מסבה.
היסטוריה

האירופיים הראשונים שהעפלתם לפסגות הר אלגון מתועדת היו פ. ג'קסון, א. ג'דג' וג'. מרטין, שטיפסו לפסגת סודק בשנת 1890. בשנת 1896 היה צ'ארלס ויליאם הובלי האירופי הראשון שהקיף את ההר. קמונקה וסטיגלר היו הראשונים שהעפילו לפסגות ווגגאי וקויטובוס בשנת 1911.
קבוצות אתניות

שלושה שבטים חיים על ההר - הבאגיסו, הסאביני והאוגיאק.
הבאגיסו והסאביני הם שבטי חקלאים. הבאגיסו מלים את בניהם בטקס שנערך כל שנה שנייה. הסאביני מקיימים טקס דומה אך משחיתים את איבר המין של בנות השבט.
הבאגיסו נקראים גם בשם באמסבה ומאמינים שהר אלגון הוא התגלמות אביהם הקדמון, מסבה.
האוגיאק היו בעבר שבט ציידים ולקטי דבש. היום יושבים מרבית בני השבט ביישובי קבע, חלקם מרצונם וחלקם על ידי הממשלה.
ואנגארד (משגר)

משגר הוואנגארד (באנגלית: Vanguard) הוא משגר שהיה אמור להיות המשגר הראשון של ארצות הברית, אך בעקבות משבר הספוטניק שנגרם כתוצאה מכישלונו של משגר הוואנגארד להביא את הלוויין ואנגארד TV-3 למסלול, הוחלט להשתמש לשיגור הלוויין אקספלורר 1 במשגר ג'ונו 1. דבר שהפך את שיגור הלוויין ואנגארד 1 לשיגור המוצלח השני של לוויין למסלול בתולדות ארצות הברית.
משגר הוואנגארד שימש לשיגור לוויינים בין השנים 1957 עד 1959 כחלק מפרויקט ואנגארד. שלשה מתוך אחד עשר השיגורים היו מוצלחים.
התיישנות מתוכננת

התיישנות מתוכננת (באנגלית: Planned Obsolescence; לעיתים, מכונה גם השבתה מתוכננת) בעיצוב תעשייתי וכלכלה היא מדיניות של קציבת אורך חייו של מוצר באופן מלאכותי, כך שהוא יהפוך מיושן - בלתי ניתן לשימוש או לא אופנתי - לאחר תקופה קצובה. פעולה זו מטרתה הגדלת הצריכה, באמצעות ייצור מוצר פגום או פגימה במוצר לאחר רכישתו (למשל באמצעות עדכוני תוכנה). חברות הנוקטות במדיניות זו מעריכות שרווחיהן מהמכירות הנוספות יהיו גדולים מעלויות המחקר והפיתוח ומהעלות האלטרנטיבית של מוצר חדש. הערכה זו לא תמיד תקפה, כיוון שיש אפשרות שהצרכן ירכוש את המוצר החדש מחברה אחרת.
היסטוריה

המונח "התיישנות מתוכננת" מקורו במסמך סיום המשבר הכלכלי באמצעות התיישנות מתוכננת אותו כתב הכלכלן ברנרד לונדון בשנת 1932, בעיצומו של המשבר הכלכלי העולמי.
מסוף מלחמת העולם השנייה ועד אמצע שנות החמישים היה צורך במדיניות כלכלית מאופקת, גם באירופה וגם באמריקה. עם זאת, מאמצע שנות החמישים השתנתה המגמה והתפתחה תחושה של רווחה כלכלית.
לדוגמה, קרטל ייצור הנורות פבוס (אנ') השתלט על הייצור העולמי של נורות החשמל במטרה לוודא הגברת הצריכה שלהן, באמצעות קיצור חייהן. בשנות ה-20 של המאה ה-20 עם תחילת הייצור ההמוני, הגיע אורך חיי הנורה עד 2,500 שעות תאורה. המסמכים הסודיים שנמצאו חושפים את ההוראה לקצר את אורך חיי הנורה ל-1000 שעות בלבד, כאשר בתי חרושת שחרגו אולצו לשלם קנסות לקרטל.
שנות ה-60 של המאה העשרים בארצות הברית היו תקופה של צמיחה כלכלית מואצת. אנשי מעמד הביניים רצו להראות עד כמה הם מצליחים ומשגשגים כלכלית. התעשייה על כל ענפיה הוציאה לשוק עוד ועוד מוצרים שהחידוש העיקרי בהם (ולפעמים גם היחיד) היה העיצוב שלהם: מכשירי רדיו, תנורים, שואבי אבק, מגהצים, טוסטרים, מחבתות, אביזרי תאורה, מהדקים ועוד.
מדיניות של התיישנות מתוכננת מתקיימת גם במאה ה-21. דוגמאות: הסוללות באוזניות של חברת אפל מושבתות לאחר תקופה קצרה במיוחד. חברת קנון שילמה 970 אלף דולר לאחר שהודתה שגרמה למדפסות מתוצרתה להפסיק לפעול בתום שנת האחריות לרכישתן. התיישנות מתוכננת מתקשרת בימינו בעיקר לתחום מוצרי האלקטרוניקה ולעבריינות הצווארון הלבן.